Beredskabs­politik (skabelon)



**Indhold**

1. Indledning 2

1.1. Formålet med beredskabspolitikken 2

1.2. Gyldighedsområde 2

1.3. Værdigrundlag og principper 2

2. Tiltag for at opfylde politikkens formål 3

2.1. Ledelse 3

2.2. Beredskabsplaner 3

2.3. Planlægningsgrundlag 3

2.4. Forebyggelse 4

2.5. Faciliteter, systemer og udstyr 4

2.6. Uddannelse og øvelser 4

2.7. Erfaringsopsamling 5

3. Ansvarsfordeling i forhold til beredskabsplanlægning 5

3.1. Forventninger til medarbejderne 5

4. Rammerne for politikken 5

4.1. Lovgivningskrav 5

4.2. Sammenhæng med øvrige styringsdokumenter 5

# 1. Indledning

## 1.1. Formålet med beredskabspolitikken

[Indsæt organisationens navn] har ansvaret for at opretholde en række samfundsvigtige funktioner både i hverdagen, og når ekstraordinære hændelser truer den fortsatte drift. Formålet med beredskabspolitikken er at sikre, at dette ansvar varetages bedst muligt. Det kræver, at [organisationens] enheder har en fælles forståelse for beredskabsmæssige prioriteter og arbejder i samme retning. Det kræver ligeledes forankring på strategisk ledelsesniveau.

Beredskabspolitikken beskriver direktionens overordnede retnings­linjer for, hvordan beredskabsopgaver skal løses i [organisationens] enheder. Derudover skal beredskabspolitikken skabe og forankre fælles værdier og mål for [organisationens] samlede beredskab og dermed bidrage til en robust, sikker og tryg ramme for [organisationens] virke.

Direktionen ønsker derfor, at [organisationens] enheder sammen og aktivt bidrager til at opfylde målene i beredskabspolitikken, så chefer og medarbejdere har en fast ramme med kendte roller og procedurer i forbindelse med beredskabsplanlægning og krisestyring.

## 1.2. Gyldighedsområde

Beredskabspolitikken gælder for [indsæt centrale og decentrale enheder, hvis relevant]

## 1.3. Værdigrundlag og principper

Direktionen ønsker, at [organisationen] skal bidrage til samfundets samlede evne til at kunne håndtere ekstraordinære hændelser. [Organisationen] skal være forberedt på at kunne håndtere alle typer af kriser inden for eget område, bistå andre organisationer under kriser, der involverer flere sektorer, og indgå i tværgående krisestyringsfora.

Som direktion tager vi vores del af ansvaret på os, og arbejder derfor løbende med at øge robustheden, mindske sårbarhederne og udvikle [organisationens] krisestyringskapacitet.

Følgende principper styrer dette arbejde:

* Sektoransvarsprincippet: Den del af organisationen, der har ansvaret for en opgave til daglig, bevarer ansvaret for opgaven under ekstraordinære hændelser.
* Lighedsprincippet: De procedurer og ansvarsforhold, der anvendes i dagligdagen, anvendes i videst muligt omfang også i forbindelse med ekstraordinære hændelser.
* Samarbejdsprincippet: Organisationen har et selvstændigt ansvar for at samarbejde og koordinere med andre organisationer vedrørende beredskabsplanlægning og krisestyring.
* Handlingsprincippet: I en situation med uklare eller ufuldstændige informationer er det mere hensigtsmæssigt at etablere et lidt for højt beredskab end et lidt for lavt beredskab. Samtidig skal der hurtigt kunne ændres på beredskabet i nedadgående retning for at undgå ressourcespild.

# 2. Tiltag for at opfylde politikkens formål

I [organisationen] arbejder vi helhedsorienteret med beredskabsplanlægning for at udvikle den samlede krisestyringskapacitet. Derfor tager vi afsæt i de følgende syv områder.

## 2.1. Ledelse

***[Organisationens] ledere på alle niveauer skal*** aktivt inddrages i beredskabs­planlægningen for at sikre en tværgående, strategisk forankring af og helhedsorienteret tilgang til arbejdet.

***Målet er***, at alle [organisationens] ledere tager ansvar for og bidrager til at opbygge og udvikle krisestyringskapacitet og evnen til at håndtere ekstraordinære hændelser.

***Direktionen ønsker*** derfor, at ledere på alle niveauer tager ansvar for beredskabsplanlægningen inden for egne enheder samt i relevant omfang støtter og koordinerer med andre enheder og eksterne samarbejdsparter. Principperne for aktiv involvering af ledelsen i beredskabsplanlægningen adskiller sig ikke fra øvrige ansvarsområder. Det er også i denne sammenhæng ledelsen, der skal fastsætte målsætninger, foretage overordnede prioriteringer, uddelegere opgaver, tildele ressourcer og følge op på fremdriften i planlægningen.

## 2.2. Beredskabsplaner

***[Organisationen]*** ***skal*** gennem handlingsorienterede planer skabe grundlaget for effektiv overordnet krisestyring og konkrete indsatser.

***Målet er***, at chefer og medarbejdere har praktiske redskaber, der kan anvendes, når der indtræffer hændelser, som kræver krisestyring, så [organisationen] kan:

* Varetage krisestyring inden for eget ansvarsområde
* Bistå andre ved ekstraordinære hændelser
* Indgå i tværgående krisestyringsfora

***Direktionen ønsker*** derfor, at [organisationen] råder over en generel beredskabs­plan. Planen skal være handlingsorienteret, overskuelig, tilgængelig, ajourført og realistisk. Planen skal omfatte en beskrivelse af krisestyringsorganisationen, herunder hvilke nøglefunktioner og enheder, som anses for at være relevante i arbejdet med beredskabsplanlægning og krisestyring. Planen skal i relevant omfang suppleres med delplaner, instrukser og lignende.

## 2.3. Planlægningsgrundlag

***[Organisationen] skal*** basere beredskabsplanlægningen på kvalificeret viden og erfaring.

***Målet er***, at udviklingen af [organisationens] samlede beredskab prioriteres i forhold til viden om funktioner, som har væsentlig samfundsmæssig betydning, og som [organisationen] har overordnet politisk, lovgivningsmæssigt eller administrativt ansvar for. Målet er endvidere, at [organisationen] forholder sig til, hvilke hændelsestyper, der kan påvirke, afbryde eller ødelægge [organisationens] vigtige funktioner og understøttende kritisk infrastruktur.

***Direktionen ønsker*** derfor, at [organisationens] enheder identificerer de funktioner, der i særlig grad bidrager til at opretholde samfundets normale drift samt regelmæssigt analyserer risici, der kan påvirke disse funktioner.

## 2.4. Forebyggelse

***[Organisationen] skal*** implementere forebyggende tiltag og integrere dem i den øvrige planlægning.

***Målet er*** enten helt at forhindre ekstraordinære hændelser, reducere sandsynligheden for at de opstår eller bringe de potentielle konsekvenser ned på et acceptabelt niveau.

***Direktionen ønsker*** derfor at gøre forebyggelse til en fast del af planlægningen af [organisationens] opgaver. Forebyggelse består af fysiske foranstaltninger og adfærdspåvirkende tiltag og skal ske med afsæt i planlægningsgrundlaget og prioriteres ud fra værdigrundlaget for beredskabet, så forebyggelsen har en effekt i forhold til at opretholde [organisationens] funktioner i tilfælde af ekstraordinære hændelser.

## 2.5. Faciliteter, systemer og udstyr

***[Organisationen] skal*** bidrage til at gøre krisestyringen mere effektiv gennem de rette faciliteter, systemer og udstyr.

***Målet er***, at de rette faciliteter, systemer og udstyr til enhver tid er til rådighed for krisestyringsorganisationen, og at brugerne er bekendt med, hvordan de enkelte dele fungerer. Målet er endvidere at ledelsen skal sørge for en effektiv fordeling og udnyttelse af de ressourcer, som afsættes til organisationens beredskab. Der kan løbende blive behov for særlige faciliteter, systemer og udstyr, og hertil kræves beslutninger om forhold som fx indkøb, udvikling, vedligeholdelse, sammensætning og geografisk placering.

***Direktionen ønsker*** derfor, at enhederne tager stilling til, hvilke dedikerede faciliteter, systemer og udstyr der er nødvendige og relevante for krisestyringsorganisationen.

## 2.6. Uddannelse og øvelser

***[Organisationen] skal*** sikre, at chefer og medarbejdere råder over tilstrækkelige kompetencer, og at [organisationens] beredskabsplanlægning og krisestyring jævnligt afprøves.

***Målet er***, at de relevante kompetencer udvikles og vedligeholdes, og at organisationen afprøver og udvikler planer, procedurer, samarbejdsrelationer, materiel, teknologi mv. som forberedelse til at håndtere ekstraordinære hændelser.

***Direktionen ønsker*** derfor, at alle enhederudpeger de chefer og medarbejdere, der skal tilbydes uddannelse i beredskabsplanlægning og krisestyring. Samtidig ønsker direktionen, at [organisationen] jævnligt afholder interne øvelser og deltager i tværgående øvelser arrangeret af andre.

## 2.7. Erfaringsopsamling

***[Organisationen] skal*** bruge egne og andres erfaringer fra øvelser og virkelige hændelser som grundlag for at styrke og udvikle det samlede beredskab.

***Målet er*** at afdække, hvad der fungerer godt, og derfor skal fastholdes og udbredes, samt hvad der fungerer mindre godt, og som derfor bør ændres.

***Direktionen ønsker*** derfor, at de relevante enheder i [organisationen] bidrager til at uddrage læring fra relevante større hændelser og øvelser. Direktionen ønsker desuden, at enhederneprioriterer, gennemfører og følger op på relevante læringspunkter, forslag og anbefalinger.

# 3. Ansvarsfordeling i forhold til beredskabsplanlægning

Direktionen har det overordnede ansvar for beredskabsplanlægningen og for at planlægningen bliver gennemført i de enkelte enheder. De enkelte enheder er ansvarlige for at forberede indstillinger om tiltag til beslutning i direktionen.

[Indsæt navn på koordinerende enhed eller funktion] rådgiver og koordinerer det interne samarbejde mellem enhederne i forbindelse med arbejdet med beredskabs­planlægning og krisestyring.

## 3.1. Forventninger til medarbejderne

Direktionen forventer, at den enkelte medarbejder i det daglige arbejde formidler erkendte risici, sårbarheder og eventuelle modforanstaltninger videre til sin nærmeste chef. Direktionen forventer derudover, at medarbejderne i relevant omfang bidrager til håndteringen af en ekstraordinær hændelse. Medarbejderne bør derfor kende den beredskabsplan, som de skal handle ud fra og i relevant omfang deltage i uddannelse og øvelser.

# 4. Rammerne for politikken

## 4.1. Lovgivningskrav

Organisationen overholder alle lovkrav, og hvor det er muligt og relevant, løfter vi beredskabsplanlægning og krisestyring til et højere niveau end lovens krav.

Beredskabspolitikken er i overensstemmelse med beredskabsloven, herunder § 24, der fastlægger, at organisationen skal udarbejde en beredskabsplan.

Endvidere kan nævnes: [titler på relevant sektorlovgivning]

## 4.2. Sammenhæng med øvrige styringsdokumenter

Beredskabspolitikken skal ses i sammenhæng med [organisationens] generelle beredskabsplan.

Beredskabspolitikken konkretiseres i [andre styringsdokumenter, fx et beredskabsprogram og/eller en kontrakt med resultatmål], der beskriver, hvordan politikkens mål udmøntes.

Beredskabspolitikken følger endvidere [fx relevante elementer fra organisationens mission, vision, strategiske pejlemærker eller lignende.]

Beredskabspolitikken suppleres af: [Indsæt titler på relevante dokumenter, fx personalepolitik, IKT- sikkerhedspolitik, kompetenceudviklingsstrategi mv.].

[Sted og dato]

[Øverste chefs eller hele direktionens underskrifter]